Sibajus
Sibajus (bašk. ir rus. Сибай) – miestas Rusijoje, pietryčių Baškirijoje, 95 km į pietvakarius nuo Magnitogorsko, Užuralėje, prie Irendyko kalnagūbrio. Geležinkelio stotis (linija į Ufą), plentai link Kumertau, Magnitogorsko, Saros. Sibajus yra didelis kalnakasybos pramonės centras – kasama vario ir cinko rūda (yra >505 m gylio karjeras). Taip pat vystoma maisto (mėsos, duonos), mašinų ir įrengimų gamybos, medienos apdirbimo, statybinių medžiagų pramonė. Veikia Baškirijos valstybinio universiteto institutas, keletas kolegijų. Yra mečetė, stačiatikių cerkvė, veikia medresė, valstybinis dramos teatras, valstybinė filharmonija, vaikų teatras. 2010 m. 35,6 % miesto gyventojų buvo rusai, 53 % – baškirai, 8,3 % – totoriai.